Princeza Twilight Sparkle - 1. dio

/Sezona 4#Princeza Twilight Sparkle - 1. dio

## Redoslijed epizoda

*Za lika, vidi Twilight Sparkle.*

"**Princeza Twilight Sparkle - 1. dio**" (engl. **Princess Twilight Sparkle - Part 1**) jest prva epizoda četvrte sezone emisije *Moj mali Poni: Prijateljstvo je čarolija,* šezdeset i šesta epizoda emisije sveukupno, i prva epizoda nakon filma *Svijet ljudi*. Također je prva epizoda emitirana na RTL Kockici nakon kraja sezone 1. Prva je polovica epizode od dva dijela.

U ovoj epizodi, Princeze Celestia i Luna iznenada nestanu prije Proslave ljetnog Sunca. Dok Twilight Sparkle pokušava saznati što im se dogodilo, Zlokobna šuma napadne Ponyville.

## Proizvodnja i razvoj

Scenarij epizode bio je napisan u kolvozu 2012.

Skicirana scena epizode bila je prikazana 20 sprnja 2013. na San Diego Comic-Con-u International. U sceni, Princeza Luna/Tamnoroga i Princeza Twilight Sparkle se pojavljuju, i Princeza Celestia je spomenuta. U ranom studenom 2013., Hub Network je pokazao dio epizodinog scenarija na Twitteru i Facebooku.

Meghan McCarthy smatra premijeru sezone 4 kao drugi i treći dio u trodijelnoj priči nakon epizode Magical Mystery Cure.

Uvodna špica se dosta promjenila. Twilight ima krila i oko nje stoje glavnih pet, Spike, Osvajačice biljega, Zecora, Snips, Snails, G. i Gđa. Cake, Gradonačelnica, Big McIntosh i Granny Smith, njihovu sliku uslika Photo Finish, i sliku gledaju Princeze Celestia i Luna. Također se lokalizirani hrvatski logo nije koristio na emitiranju na RTL Kockici.

U epizodi je trebala biti scena gdje je Pinkie Pie reagirala na loše vrijeme. McCarthy je rekla da nije bilo mjesta za pjesme, ali da "puuuuno pjesama dolazi uskoro." Gledatelj ju je pitao računa li se Discordova inačica pjesme Spremaj zimu, ali je McCarthy odgovorila "Ne." Discordova inačica pjesme je malo drugačija od stare u hrvatskoj inačici.

U kartaškoj igri je ova epizoda navedena kao jedanaesta epizoda prve sezone, i da je u njoj pjesma To je tvoja uloga.

Scena gdje glavnih šest osude Discorda jer smatraju da je on razlog napada Zlokobne šume, i scena gdje ga Fluttershy brani se ponovno pojavljuje u epizodi "Memnagerie."

Twilightina lekcija letenja se ponovno pojavljuje u epizodi "Deep Tissue Memories."

## Radnja

### Lekcija letenja

   U Canterlotu, Twilight vježba letenje dok njeni prijatelji, Spike, Applejack, Fluttershy, Pinkie Pie i Rarity, gledaju, i Rainbow Dash joj pomaže. Ali, Twilight se još nije prilagodila kontroliranju krila, zbog čega ih miče izvan reda i padne na tlo. Nije spremna za svoju izvedbu na Ljetnoj proslavi Sunca, koja je za dva dana. Dok joj Applejack pomaže ustati se, nazove je "princezom", i Twilight kaže da nema potrebe za time. Rarity je pita zašto ne želi da se tako ostali odnose prema njoj, jer je već prestala nositi krunu, barem bi mogla prihvatiti kraljevsku titulu. Twilight kaže da je u redu ako će ju ostali poniji tako zvati, ali joj je naugodno kad ju tako zovu prijateljice. Rainbow kaže Twilight da ponovno proba letjeti. Twilight ponovno pokuša letjeti, i zapravo joj ide dobro, ali se ponovno zabije u tlo kada prođe kroz tri oblaka.

### Kraljevske dužnosti u Canterlotu

U kraljevskoj prostoriji, Twilightine prijateljice su zadivljene s novim vitrajem koji prikazuje Twilightina nova krila i krunu, uz knjigu čarolija Čarobnjaka Bradonje i ljubičastu knjigu s njenim slatkim biljegom na koricama. Twilight je razočarana s činjenicom da će njene prijateljice biti u Ponyvilleu dok ona slavi proslavu ljetnog Sunca u Canterlotu bez njih, jer su postale najbolje prijateljice zbog proslave. Njene prijateljice su također razočarane, ali Gradonačelnica želi da one ukrase Ponyville za slavlje. Applejack ju utješi, govoreći da je istina da su postale prijateljice zbog proslave, ali pokaže joj drugi vitraj koji prikazuje poraz Tamnoroge kao dokaz da će zauvijek biti ujedinjene zbog elemenata sklada. Twilight i Spike pozdrave prijateljice koje krenu u Ponyville vlakom, i obećaju da će si slati pisma kad god mogu da se osječaju kao da su skupa. Rarity također podsjeti Twilight da će se sastati nakon proslave da razgovaraju o kraljevskim nadogradnjama knjižnici zlatnog hrasta. Čim vlak napusti, Twilight kaže Spikeu da se osječa kao da već propušta zabavu s prijateljicama, ali joj Pinkie Pie odmah pošalje pismo gdje objasni da još ništa nije propustila.

Te večeri, u kraljevskoj sobi, Spike prođe kroz popis obaveza i obavijesti Twilight da su već obavili mnogo toga. Zato kaže da bi mogli svratiti u Ponyville, i baciti se natrag na posao kad se vrate. Twilight misli da bi bilo bolje da ostanu u Canterlotu u slučaju da stvari pođu po zlu; s obzirom da joj je ovo prva kraljevska dužnost, ne želi razočarati nikoga. Pogotovo ne njenu staru učiteljicu Princezu Celestiju, koja uđe u sobu i kaže da je uzbuđena za proslavu po prvi put. Princeza Celestia pogleda kroz prozor i vidi kako Princeza Luna diže Mjesec. Dok ju gleda, Princeza Celestia objasni da je proslava ljetnog Sunca, za njene podanike, oduvijek bio blagdan koji je slavio poraz Tamnoroge, ali je nju oduvijek podsjećao na tužan dan tijekom kojeg je morala protjerati vlastitu sestru. Ali, sada ju proslava veseli, jer ju podsjeća na povratak sestre i veseli ponovni susret. Celestia je sretna da joj Twilight pomaže s proslavom, ali zna da joj je teško biti toliko daleko od prijateljica. Iako više nisu učenica i učiteljica, Celestia objasni da će uvijek biti uz Twilight, i nada se da će Twilight uvijek biti uz nju. Nakon zagrljaja, Celestia napusti sobu i Twilight i Spike pregledaju popis još jednom. Dok je Celestia u hodniku, iz poda se pojavi neobični crni korov koji krene za njom. Ne vidi se što joj napravi, ali se čuje da je Celestia iznenađena i prestravljena.

Sljedeće jutro se na nebu pojavi i Sunce i Mjesec. Na Sunčevoj strani je vedro nebo, a na Mjesečevoj strani je nebo mračno. Dva kraljevska stražara nervozno zgrabe Twilight i Spikea i odvedu ih u zaključanu prostoriju gdje ih obavijeste da su Princeze Celestia i Luna nestale, te da nitko ne zna gdje bi mogle biti. Princeza Cadance zaposlena je u Kristalnom Carstvu, i zato je Twilight jedina preostala kraljevna koja može pomoći. Twilight je zabrinuta, ali se sabere i zapovijedi stražarima da istraže što se dogodilo princezama, i obavijeste ju ako saznaju išta. Drugi stražar uđe u prostoriju s neobičnim vijestima: Zlokobna šuma napada Ponyville.

## Galerija

*Galerija fotografija o temi: Princeza Twilight Sparkle - 1. dio*
## Izvori

1. ↑ https://twitter.com/TheBiggestJim/status/404263523498213376
2. ↑ https://twitter.com/MMeghanMcCarthy/status/348921014706659330
3. ↑ https://twitter.com/MMeghanMcCarthy/status/372926669180264448
4. ↑ https://twitter.com/MMeghanMcCarthy/status/372950400317419520
5. ↑ https://twitter.com/HubTVNetwork/status/403973359106404352
6. ↑ http://www.youtube.com/watch?v=HTgIRjEix64
7. ↑ http://www.youtube.com/watch?v=hnlquKcFM58
8. ↑ https://twitter.com/HubTVNetwork/status/396458367968768000
9. ↑ https://www.facebook.com/photo.php?fbid=570583286324091
10. ↑ https://twitter.com/MMeghanMcCarthy/status/302576012804366336
11. ↑ https://twitter.com/MMeghanMcCarthy/status/404268371799068673
12. ↑ https://twitter.com/MMeghanMcCarthy/status/404284930126909440
13. ↑ https://twitter.com/MMeghanMcCarthy/status/404302379752755200
14. ↑ https://www.facebook.com/photo.php?fbid=826010537493964